cyanic-selkie/wikianc huggingface dataset:
அக்பரி சராய்
இருப்பிடம்
நாற்கர வடிவம் கொண்ட சராய் ஜஹாங்கிரின் கல்லறைக்கு நடுவில் கிழக்கை நோக்கியும், மேற்கில் அமைந்துள்ள ஆசிப் கானின் கல்லறைக்கும் கிழக்கில் அமைந்துள்ளது.
வரலாறு
கட்டமைப்பின் பெயர் இருந்தபோதிலும், அக்பரி சராய் 1550களின் நடுப்பகுதியில் இஸ்லாம் ஷா சூரியின் ஆட்சியின் போது தொடங்கப்பட்டது. முகலாய பேரரசர் அக்பரின் ஆட்சியின் போது அல்ல. சராயில் உள்ள மசூதி சூரி காலத்திலிருந்தே உள்ளது. இருப்பினும் வளாகத்தை வரிசைப்படுத்தும் அறைகள் மற்றும் அதன் நுழைவாயில்கள் 1600 களின் நடுப்பகுதியில் ஷாஜகான் காலத்திலிருந்து வந்தவை.
சராய் வழிப்போக்கர்களுக்கான நிலையமாகவும், தக் சௌகி என அழைக்கப்படும் ஒரு அஞ்சல் நிலையமாகவும் பணியாற்றியுள்ளது.. சராய் பல உதவி பராமரிப்பாளர்களுடன் சக்னா என அழைக்கப்படும் ஒரு அதிகாரியால் நிர்வகிக்கப்பட்டு வந்துள்ளது. இங்கு விலங்குகளுக்கான தீவனம், சூடான மற்றும் குளிர்ந்த நீர் மற்றும் படுக்கை வசதிகள் இலவசமாக வழங்கப்பட்டன. சராயில் ஒரு மருத்துவர், அதே போல் ஒரு உணவு தயாரிப்பவர் ஆகியோர் இருந்தனர். சராயின் சுவர்களுக்கு வெளியே அமைந்துள்ள ஒரு நீர் கிணறு ஆகியவை இருந்தன. பல சராய்களைப் போலவே, ஒவ்வொரு வாயிலுக்கும் இடையே ஒரு சிறிய கடைவீதி இருந்திருக்கலாம்.
மகாராஜா இரஞ்சித் சிங் இந்த வளாகத்தை தனது வெளிநாட்டு படைத்தளபதிகளில் ஒருவரான மூசா பாரங்கியின் பாசறையாக மாற்றினார். அவர் தனது படைப்பிரிவுடன் இங்கு வசித்து வந்தார். அருகில் இரயில் பாதை அமைக்கப்பட்டதைத் தொடர்ந்து இரெயில் கிடங்காகப் பயன்படுத்தப்பட்டபோது, இந்த இடம் பிரித்தன் காலத்தில் மேலும் கடுமையாக சேதமடைந்தது.
கட்டிடக்கலை
thumb| கட்டிடத்தின் சிவப்பு [[மணற்கல் பியட்ரா துராவால் அலங்கரிக்கப்பட்டுள்ளது. ]] thumb| முக்கிய நுழைவாயிலில் முகர்னா அலங்காரம் உள்ளது. சராய் ஒரு நீளமான நாற்கர வடிவத்தில் உள்ளது. இது மொத்தம் 12 ஏக்கர் பரப்பளவைக் கொண்டுள்ளது. சராய் 797 அடி 610 அடி அளவிடும். சராய் வளாகத்தின் முற்றமானது எல்லா பக்கங்களிலும் உயர்த்தப்பட்ட மொட்டை மாடியால் சூழப்பட்டுள்ளது. அங்கு கானாகா எனப்படும் 180 கலங்களின் வரிசைகள் ஒரு தாழ்வாரம் மற்றும் பொதுவான திறந்த நடையுடன் அமைந்துள்ளன.
சராயின் மூலைகள் கோபுரங்களால் சூழப்பட்டுள்ளன. கோபுர அறைகள் அனைத்து சாராய்களின் கலங்களிலும் மிக விரிவானவை. பின்புறத்தில் தனிச்சிறப்பான நீள்வட்ட மண்டபம் ஒன்று தாழ்வாரத்துடன் கொண்ட ஒரு எண்கோண அறை உள்ளது.
இந்த அரண்மனையில் முகலாய பாணியில் இரண்டு பெரிய நுழைவாயில்கள் உள்ளன. அவை வடக்கு மற்றும் தெற்கே அமைந்துள்ளன. அவை தூரத்திலிருந்து தெரியும் வகையில் கட்டப்பட்டுள்ளன. அலங்கார கூறுகள், கட்டமைப்பின் பாணி மற்றும் செங்கற்களின் அளவு ஆகியவை அரண்மனையும் கல்லறையின் நுழைவாயில்களும் ஒரே நேரத்தில் கட்டப்பட்டிருக்கலாம் என்பதைக் குறிக்கிறது.
அரண்மனையின் மேற்கு வரிசைகளின் நடுவில் மூன்று குவிமாடங்கள் கொண்ட ஒரு மசூதி உள்ளது. இது அலங்காரங்களுடன் சிவப்பு மணற்கற்களால் மூடப்படுள்ளது. மசூதியின் உட்புறம் ஒரு காலத்தில் சுவரோவியங்கள் மற்றும் காலிப் காரி ஆகியவற்றால் அலங்கரிக்கப்பட்டிருக்கலாம்.
பாதுகாப்பு
அக்பரி சராய், ஜஹாங்கிர் மற்றும் ஆசிப் கானின் கல்லறைகளுடன் 1993 இல் யுனெஸ்கோ உலக பாரம்பரிய தளங்களின் தற்காலிக பட்டியலில் சேர்க்கப்பட்டுள்ளது.
வெளி இணைப்புகள்
பகுப்பு:முகலாயக் கட்டிடக்கலை பகுப்பு:Coordinates on Wikidata
டெல்டா கதிர்
டெல்டா கதிர் (delta ray - δ) என்பது நிறைகூடியதும் மின்னூட்டம் கொண்டதுமான ஆல்ஃபா கதிர்கள் அல்லது அதிக ஆற்றலுள்ள இலத்திரன்கள் ஓர் ஊடகம் வழியாகப் பயணிக்கும் போது, அவைகளின் பாதையில் தோற்றுவிக்கப்படும் துணை இலத்திரன்கள் ஆகும். இதனை முகிலறை போன்ற கருவிகளின் துணையுடன் தெளிவாகக் காணமுடியும். இத்துணை இலத்திரன்கள் போதிய ஆற்றலுடன் இருக்குமானால் அவைகளும் வேறு துணை இலத்திரன்களைத் தோற்றுவிக்கலாம். இவ்வாறு தோற்றுவிக்கப்பட்ட துணை இலத்திரன்கள் டெல்டா கதிர்கள் எனப்படுகின்றன. இப்பெயரை ஜெ. ஜெ. தாம்சன் முதன் முதலில் கையாண்டார்.
மேற்கோள்கள்
பகுப்பு:கதிரியக்கம்
மலையாம்பட்டு ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கனஞ்சம் பட்டி சிதம்பர அருணாச்சல ஞானகிரி
கனஞ்சம் பட்டி சிதம்பர அருணாச்சல ஞானகிரி (K.C.A Gnanagiri Nadar, ஏப்ரல் 16, 1906 -, சிவகாசி) ஒரு தமிழ் ஆய்வாளர். தமிழ் மொழியின் தொன்மை பற்றி பன்மொழி ஆய்வு செய்தவர். தமிழ், இலத்தீன், கிரேக்கம், ஆங்கிலம் ஆகிய மொழிகளில் புலமை பெற்றவர். இவரின் ஆய்வுகள் தமிழ் எல்லா மொழிகளுக்கும் மூத்த மொழி என நிரூபிக்க முயல்கின்றன. இந்த ஆய்வுகள் நூல்களாக வெளிவந்துள்ளன.
வாழ்க்கை
சென்னை பல்கலைக்கழகத்தில் பொருளாதாரம் மற்றும் அரசியலில் பட்டப்படிப்பு பயின்றார். ஆரம்பகாலத்தில் (1920களில்) முதன்மை அதிகாரியாகவும், பின்பு நிர்வாக இயக்குநராகவும் ஆயுட்காப்பீட்டுக் கழக கம்பெனியில் தேசியமயமாக்கப்படும் வரை பணி புரிந்தார். அதன் பிறகு ஆயுள் காப்பீட்டு கவுன்சில் நிர்வாக உறுப்பினராக இந்திய அரசால் நியமிக்கப்பட்டார். இவர் கம்பெனி சட்டம், கம்பெனி தணிக்கை சட்டம் போன்றவற்றை வரைமுறைப் படுத்தியவர்.
தமிழாராய்ச்சி
இவரது Latin Words of Tamil Origin என்ற நூல் இலத்தீன் மொழி தமிழில் இருந்து பெற்றுக்கொண்டதாக கருதப்படும் சொற்கள் பற்றிது. Greek Words of Tamil Origin என்ற நூல் கிரேக்க மொழி தமிழில் இருந்து பெற்றுக்கொண்டதாக கருதப்படும் சொற்கள் பற்றியது. இவ்விரு நூல்களையும் அகராதி போன்று அச்சிட்டு வெளியிட்டார்.
இதே போன்று ஆங்கிலம், ஜெர்மன் போன்ற மொழிகளில் உள்ள தமிழ் சொற்களாக கருதப்படுபவை பற்றியும் ஆய்வுகள் வெளியிட்டுள்ளார். இதற்கு அன்றைய பிரித்தானியப் பிரதமர் தாட்சரின் பாராட்டைப் பெற்றார்.
தமிழ் தொன்மையான மொழி பலரும் கூறுகின்ற நிலையில் ஆராய்ச்சி மூலம் பிறமொழியினர் ஏற்றுக்கொள்ளுமளவுக்கு நிருபிக்க இவர் முனைந்தார்.
இவரின் ஆராய்ச்சியை அறிந்து சென்னை தொலைக்காட்சி நிலையம் 1984 இல் நமது விருந்தினர் பகுதியில் திரு. இளங்கோவன் இ.ஆ.ப அவர்களுடனான நேர்காணலில் இவர் ஆய்வை மக்களுக்கு வெளிப்படுத்தியது. இவருடைய ஆய்வு தமிழ் மொழி வடமொழி சாராத தனித்துவமான மொழி என்று சான்றளிக்கிறது என்று முனைவர் ஆல்பர்ட் பி பிராங்க்ளின், அமெரிக்காவின் இந்தியக்கல்வியல் நிறுவனம் (American Institute of Indian Studies) பாராட்டியுள்ளார்
.
மேற்கோள்கள்
பகுப்பு:தமிழ் ஆய்வாளர்கள்
இது எங்கள் ராஜ்யம்
இது எங்கள் ராஜ்யம் இயக்குனர் எம். எஸ். மது இயக்கிய தமிழ்த் திரைப்படம். இதில் ராஜேஷ், ஜீவிதா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் சந்திரபோஸ் மற்றும் இத்திரைப்படம் வெளியிடப்பட்ட நாள் 11-ஏப்ரல்-1985.
வகை
காதல்படம்
வெளி இணைப்புகள்
பகுப்பு:1985 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சந்திரபோஸ் இசையமைத்த திரைப்படங்கள் பகுப்பு:ராஜேஷ் நடித்த திரைப்படங்கள் பகுப்பு:கவுண்டமணி நடித்த திரைப்படங்கள் பகுப்பு:குமரிமுத்து நடித்த திரைப்படங்கள்
இணையக் கழகம்
இணையக் கழகம் (Internet Society (ISoc)), இணையம் தொடர்பான செந்தரங்கள், கொள்கை, கல்வியில் தலைமைத்துவம் வழங்குவதற்காக 1992 ஆம் ஆண்டு வின்டு செர்ப்பும் பாபு கானும் நிறுவிய பன்னாட்டு இலாப நோக்கற்ற அமைப்பு ஆகும். "உலகில் உள்ள அனைவரின் நலன் கருதி, இணையத்தின் பயன்பாடு, கூர்ப்பு, திறந்த மேம்பாட்டை முன்னிறுத்துவதே" தங்கள் நோக்கம் என்று இணையக் கழகம் குறிப்பிடுகிறது". இணையக் கழகத்தின் தலைமையகம் ஐக்கிய அமெரிக்காவின் வெர்சீனியா மாகாணத்தில் இரெசுட்டன் நகரில் அமைந்துள்ளது. அதன் அலுவலகங்கள் சுவிட்சர்லாந்தின் செனீவாவில் அமைந்துள்ளன. இந்த அமைப்பில் 130க்கும் மேற்பட்ட நிறுவனங்களும் 55,000க்கும் மேற்பட்ட தனிநபர்களும் உறுப்பினர்களாக உள்ளனர். உறுப்பினர்கள் புவிவட்டாரத்தைப் பொருத்தும் சிறப்பு ஈடுபாடுகளைப் பொருத்தும் கிளைகளை நிறுவலாம். உலகெங்கும் இவ்வாறான 90 க்கும் மேற்பட்ட கிளைகள் உள்ளன. 2012ஆம் ஆண்டு, இணையக் கழகத்தின் இருபதாம் ஆண்டு நிறைவை ஒட்டி, "உலகளாவிய இணையத்தின் வளர்ச்சி, முன்னேற்றத்துக்காகப் பங்களித்த தொலைநோக்காளர்கள், தலைவர்கள், புகழ்பெற்றவர்களைப் பொதுவில் சிறப்பிக்கும் பொருட்டு" இணையப் புகழ்மண்டபத்தை உருவாக்கினார்கள்.
வெளி இணைப்புகள்
பகுப்பு:இணைய வரலாறு
கரூசக நாடு
right|thumb|250px|[[மகாபாரதம்|மகாபாரத இதிகாச கால நாடுகள்]]
கரூசக நாடு (Karusha Kingdom), மகாபாரத இதிகாசம் குறிப்பிடும் பண்டைய பரத கண்டத்து யாதவர்கள் ஆண்ட நாடுகளில் ஒன்றாகும். கருச நாடு, தற்கால மத்தியப் பிரதேசத்தின் தாதியா மாவட்டம் என அறியப்படுகிறது. கருச நாட்டு மன்னர்களில் புகழ் பெற்றவர் தந்தவக்ரன் ஆவார். சேதி நாட்டிற்கு தெற்கில் அமைந்த கருச நாட்டின் மன்னன் தந்தவக்ரன், சிசுபாலனின் நெருங்கிய கூட்டாளி ஆவார். தந்தவக்ரனும், சிசுபாலனும் கிருஷ்ணாரால் கொல்லப்பட்டனர்.
மகாபாரதக் குறிப்புகள்
போஜர்கள், குந்தலர்கள், காசி-கோசலர்கள், குந்திகள், சேதிகளுடன் கருசர்களையும், பண்டைய ஆரியவர்த்த இன மக்களாக மகாபாரதம் குறிப்பிடுகிறது. (மகாபாரதம் துரோண பருவம் 6: 9)
குருச்சேத்திரப் போரில்
குருச்சேத்திரப் போரில், சேதி நாட்டு சிசுபாலனின் மகன் திருஷ்டகேது தலைமையிலான படைப்பிரிவில், கருச நாட்டுப் படைகள் மற்றும் காசி நாட்டுப் படைகளும் இணைந்து பாண்டவர் அணியில் சேர்ந்து, கௌரவர்களுக்கு எதிராகப் போரிட்டனர்.
கருச நாட்டவர்களுடன், மத்சயர்கள், பாஞ்சாலர்கள், சூரசேனிகள், சிருஞ்சயர்கள், சோமகர்கள், சூரர்கள், பிரபாதகரர்கள், கேகயர்கள், பாண்டியர்கள், காஞ்சிகள், மூசிகர்கள், சேரர்கள்,  சோழர்கள், திராவிடர்கள்,  ஆந்திரர்கள், கோசலர்கள், மகதர்கள், சாத்தியகி தலைமையிலான யாதவர்கள் பாண்டவர் அணியில் சேர்ந்து குருச்சேத்திரப் போரில் கலந்து கொண்டனர். (6-47,54,98,107) (7-9,11,21,153), (8-12,30,47,49,54,56,73,78
மேற்கோள்கள்
பகுப்பு:மகாபாரதத்தில் நாடுகள் பகுப்பு:இந்திய தொன்மவியல்
சண்டிலிப்பாய் இந்துக் கல்லூரி
சண்டிலிப்பாய் இந்துக் கல்லூரி இலங்கையின் யாழ்ப்பாண மாவட்டத்தில் சண்டிலிப்பாய் என்ற ஊரில் அமைந்துள்ள பாடசாலை ஆகும்.
சண்டிலிப்பாய் இந்து ஆங்கிலப் பாடசாலை
பிரித்தானியரின் ஆட்சிக் காலத்தில் ஆங்கிலக் கல்வியின் முக்கியத்துவத்தைக் கருத்தில் கொண்டு ப. மு. செகராசசிங்கம் என்பவர் தனது சொந்தக் காணியில் 1929 ஆம் ஆண்டில் சண்டிலிப்பாய் இந்து ஆங்கிலப் பாடசாலை என்னும் பெயருடன் இந்தப் பாடசாலையை நிறுவினார். அவரே இப்பாடசாலையின் அதிபராக 1940 வரையில் பணியாற்றினார்.
சண்டிலிப்பாய் இந்து மகா வித்தியாலயம்
ஆங்கிலக் கல்விப் போதனைகளை மட்டும் வழங்கி வந்த இந்து ஆங்கிலப் பாடசாலை சண்டிலிப்பாய் பிரதேசத்தில் தமிழ் மொழிக் கல்வியையும் வழங்க வேண்டும் என்ற நோக்கோடு இப்பகுதியில் தமிழ் மொழிக் கல்வியை வழங்கி வந்த சண்டிலிப்பாய் அமெரிக்க மிசன் தமிழ்க் கலவன் பாடசாலை, சண்டிலிப்பாய் வாணி நிகேதன வித்தியாசாலை என்பன சண்டிலிப்பாய் இந்து ஆங்கிலப் பாடசாலையுடன் 1970 இல் இணைக்கப்பட்டு சண்டிலிப்பாய் இந்து மகா வித்தியாலயம் எனும் பெயர் மாற்றம் பெற்றது.
1995ம் ஆண்டில் ஆரம்பத்தில் க.பொ.த. உயர்தர வகுப்புகள் ஆரம்பிக்கப்பட்டு இப்பாடசாலை தரம் 1 - பாடசாலையாகத் தரமுயர்த்தப்பட்டது. 1995 ஆம் ஆண்டில் 1264 மாணவர்களுடன் இயங்கிய இந்தப் பாடசாலை ஈழப்போர் காரணமாக இடப்பெயர்வு கண்டு கரவெட்டி விக்னேஸ்வராக் கல்லூரியில் இயங்கி 1996 ஆம் ஆண்டில் மீண்டும் சண்டிலிப்பாயில் 40 மாணவர்களுடன் செயற்படத் தொடங்கியது.
இந்துக் கல்லூரி
1999 ஆம் ஆண்டில் பாடசாலை சண்டிலிப்பாய் இந்துக் கல்லூரி எனப் பெயர் மாற்றப்பட்டது. 2000 ஆம் ஆண்டில் தென்மராட்சி மக்கள் இடப்பெயர்வைக் கண்டபோது 500 வரையான மாணவர்களை இக்கல்லூரி உள்வாங்கியது.
உசாத்துணை
பகுப்பு:யாழ்ப்பாண மாவட்டப் பாடசாலைகள் பகுப்பு:இலங்கையின் இந்துப் பாடசாலைகள்
சுமேதங்காராபுர கிராம அலுவலர் பிரிவு
229 B இலக்கம் உடைய சுமேதாரங்காபுர கிராம அலுவலர் பிரிவு  (Sumedankarapura) திருகோணமலை பிரதேச செயலாளர் பிரிவில் உள்ள ஓர் கீழ்நிலை நிர்வாகப் பிரிவு ஆகும். இங்கு 2005 ஆம் ஆண்டு மக்கள் தொகைக் கணக்கெடுப்பின்படி 721 குடும்பத்தைச் சேர்ந்த 1437 அங்கத்தவர்கள் வசித்து வருகின்றனர்.
அப்பம்
அப்பம் அல்லது "ஆப்பம்" என்று அழைக்கப்படும் இப்பண்டம் இந்தியா மற்றும் இலங்கையில் பிரபலமான ஒரு தோசை வகையை சார்ந்த தென்னிந்தியா உணவாகும். இது அரிசி மாவில், தேங்காய் பால் கலந்து செய்யப்படுகின்றது. ஆப்பம் மொத்தம் நான்கு வகையில் தயாரிக்கப்படுகிறது. அவை வெள்ளையாப்பம் (சாதா ஆப்பம்), பாலாப்பம், முட்டையாப்பம், அப்பம் (தென்னிந்தியாவில் கிறுத்துவர் வழிபாட்டில் சிறியளவில் செய்யபடுவது) என நான்கு வகைகளில் தயாரிக்கபடுகிறது.
ஆப்பம் சுடுவதற்கான பாத்திரம் ஆப்பச்சட்டி அல்லது ஆப்பக்கல் எனப்படுகிறது. ஆப்பம் அது சுடப்படும் அப்பச்சட்டி போன்ற வடிவத்தில் வருகிறது. உட்குழிவாக அமையும் ஆப்பத்தின் நடுவில் முட்டையை உடைத்துப் போட்டுச் சுடும்போது முட்டை ஆப்பமும் சிறிதளவு தேங்காய்ப் பால் விட்டுச் சுடும்போது பால் ஆப்பமும் கிடைக்கின்றன. மேலும் ஆப்பத்திற்கு தேங்காய் பால் சரியான இணை பதார்த்தமாக இருந்தாலும் வரமிளகாய் தேங்காய் சட்னி ஒரு காரமான இணை பதார்த்தமாக சேர்த்து கொள்ளப்படுகிறது.
சான்றுகள்
பகுப்பு:தமிழர் உணவுகள் பகுப்பு:கேரள சமையல்
தந்தப் பல்
யானையின் மேல் தாடையில் உள்ள இரண்டு முன்னம் பற்களும் வளர்ந்து யானைக்கோடுகள் ஆகின்றன. யானையின் தந்தப் பல் தொடர்ந்து வளர்ச்சியடைந்து கொண்டே இருக்கும். இவை பொதுவாக ஆண்டுக்கு ஏழு அங்குலம் (17 அல்லது 18 செமீ) வரை வளர்கின்றன. ஆப்பிரிக்க யானைகளில் களிறு (ஆண்), பிடி (பெண்) இரண்டுமே நன்கு வளர்ச்சியடைந்த தந்தப் பற்களைக் கொண்டுள்ளன. இவற்றின் தந்தப் பல் பத்து அடி (3 மீட்டர்) நீளம் வரை வளரக்கூடியது. 90 கிலோ வரை எடை கொண்டது. ஆசிய யானைகளில் களிறுகளுக்கு மட்டுமே நீளமான தந்தப் பற்கள் உள்ளன. பிடிகளுக்கு மிகச்சிறியதாகவோ அல்லது இல்லாமலே கூட இருக்கலாம். ஆசிய யானைத் தந்தப் பற்களின் நீளம் ஆப்பிரிக்க யானைகளை ஒத்திருந்தாலும் அவை சன்னமானவை.
யானையின் கோடுகள் மிகவும் மென்மையானது. அதனால் இவற்றைக் கீறி, செதுக்குவதற்கும் துருவுவதற்கும் வசதியாக இருப்பதால் சிற்பங்கள் செய்யப் பயன்படுத்தப்படுகின்றன. தந்தங்களுக்காக யானைகள் கொல்லப்படுவதால் தந்த விற்பனை தடை செய்யப் பட்டுள்ளது.
உசாத்துணை
பகுப்பு:பல் பகுப்பு:பாலூட்டிகளின் உடற்கூறியல் பகுப்பு:எலும்பு பொருட்கள் பகுப்பு:தந்தம்
டி. ஏ. அகமது கபீர்
'''டி. ஏ. அகமது கபீர்''' (T. A. Ahamed Kabeer) 16 ஆம் கேரள சட்டமன்ற உறுப்பினர் ஆவார். இவர் இந்திய ஒன்றிய முஸ்லிம் லீக் கட்சியின் சார்பில் மங்கடா சட்டமன்றத் தொகுதியில் போட்டியிட்டு வெற்றி பெற்றார். முன்னதாக இவர் கேரள சட்டமன்றத்திற்கு 2011 சட்டமன்றத் தேர்தலில் இதே தொகுதியில் போட்டியிட்டு வெற்றி பெற்றார்.
தனிப்பட்ட வாழ்க்கை
இவர் எர்ணாகுளத்தில் 1945 ஆம் ஆண்டு மே மாதம் 11 ஆம் நாள் அப்துல் காதர் மற்றும் அலீமா ஆகிசூயாருக்கு மகனாகப் பிறந்தார். இவர் முதுகலைப் பட்டம் பெற்றவர் ஆவார்.
மேற்கோள்கள்
பகுப்பு:1955 பிறப்புகள் பகுப்பு:இந்திய ஒன்றிய முசுலிம் லீக் அரசியல்வாதிகள் பகுப்பு:வாழும் நபர்கள் பகுப்பு:கேரள சட்டமன்ற உறுப்பினர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பரிக்கல்பட்டு, பாகூர்
பரிக்கல்பட்டு (Parikkalpattu) என்பது இந்தியாவின் ஒன்றியப் பகுதியான புதுச்சேரியில் உள்ள பாகூர் தாலுக்காவில் இருக்கும் பாகூர் ஒன்றியத்தில் இருக்கும் ஒரு கிராமம் ஆகும். புதுச்சேரி மாவட்டத்தின்  அயலகச் சிற்றூரான பாகூருக்கு தென்மேற்கு எல்லையில்  இக்கிராமம் அமைந்துள்ளது.
எல்லைகள்
மேற்கில் குருவிநத்தம், சோரியாங்குப்பம் கிராமங்கள், வடக்கில் பாகூர், கிழக்கில் தமிழ்நாட்டைச் சேர்ந்த கங்கணாகுப்பம் கிராமம், தெற்கில் பெண்ணையாறு ஆகியன பரிக்கல்பட்டு கிராமத்திற்கு புவியியல் எல்லைகளாக அமைந்துள்ளன.
சாலைப் போக்குவரத்து
பரிக்கல்பட்டு கிராமம் இதனுடைய ஒன்றியத்தலைமை இடமான பாகூருடன் பாகூர்- பரிக்கல்பட்டு சாலை வழியாக இணைக்கப்பட்டுள்ளது. பாண்டிச்சேரி சாலைப் போக்குவரத்துக் கழகம் பரிக்கல்பட்டு கிராமத்திற்கு நகரப் பேருந்துகளை இயக்குகிறது. ஆனால் அவை அடிக்கடி இல்லாமல் குறைவாகவே இயக்கப்படுகின்றன.
கிராமங்கள்
பரிக்கல்பட்டு கிராமப் பஞ்சாயத்தில் பின்வரும் கிராமங்கள் இடம்பெற்றுள்ளன.
அரசியல்
புதுச்சேரி மக்களவைத் தொகுதிக்குட்பட்டும், ,ஏம்பலம் சட்டமன்றத் தொகுதியின் ஒரு பகுதியாகவும் பரிக்கல்பட்டு கிராமம் இருக்கிறது.
புற இணைப்புகள்
பகுப்பு:புதுச்சேரி மாவட்டத்திலுள்ள ஊர்களும் நகரங்களும்
இலட்சுமி நகர்
இலட்சுமி நகர் (Lakshmi Nagar) என்பது இந்திய தீபகற்பத்தின் தமிழ்நாடு மாநிலத்தில் ஈரோடு மாவட்டத்தின் பவானி பகுதிக்கு அருகிலுள்ள ஒரு புறநகர்ப் பகுதியாகும்.
வெளி இணைப்புகள்
பகுப்பு:ஈரோடு
முருகூர் சிற்றம்பலநாதசுவாமி கோயில்
முருகூர் சிற்றம்பலநாதசுவாமி கோயில் தமிழ்நாட்டில் திருச்சிராப்பள்ளி மாவட்டம், முருகூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சிற்றம்பலநாதசுவாமி, சிவகாமசுந்தரி சன்னதிகளும், விநாயகர், நவகிரகங்கள், சுப்பிரமணியர், கெஜலட்சுமி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன. சித்திரை மாதம் சிவராத்திரி முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருச்சிராப்பள்ளி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
குயிரினோ
குயிரினோ (Quirino) என்பது பிலிப்பீன்சின் லூசோனின், ககயன் பள்ளத்தாக்குப் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் கபரோகுயிஸ் ஆகும். இது 1966 ஆம் ஆண்டில் ஸ்தாபிக்கப்பட்டது. இம்மாகாணத்தில் 132 கிராமங்களும், 6 மாநகராட்சிகளும் உள்ளன. இதன் தற்போதைய மாகாண சபை ஆளுநர் ஜுனி எல். குவா (Junie E. Cua) ஆவார். இதன் மொத்த நிலப்பரப்பளவு 2,323.47 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக குயிரினோ மாகாணத்தின் சனத்தொகை 188,991 ஆகும். மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 54ஆம் மாகாணமாகவும் சனத்தொகையின் அடிப்படையில் 73ஆம் மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு, ஆங்கிலம் உள்ளடங்கலாக ஏழு பிரதான மொழிகள் பேசப்படுகின்றன.
மேற்கோள்கள்
பகுப்பு:பிலிப்பீன்சின் மாகாணங்கள்
பிரீட்லேன்டர் தொகுப்புவினை
பிரீட்லேன்டர் தொகுப்புவினை (Friedländer synthesis) என்பது 2-அமினோபென்சால்டிகைடு சேர்மம் கீட்டோன்களுடன் வினைபுரிந்து குயினோலின் வழிபெறுதிகள் உருவாகும் வேதி வினையாகும் with ketones to form quinoline derivatives. . செருமானிய வேதியியலாளர் பால் பிரீட்லேன்டர் (1857–1923) இவ்வினையைக் கண்டறிந்ததால் அவரை சிறப்பிக்கும் வகையில் இவ்வினைக்கு பிரீட்லேன்டர் தொகுப்புவினை எனப்பெயரிடப்பட்டது.
பிரீட்லேன்டர் தொகுப்புவினையானது முப்புளோரோஅசிட்டிக் அமிலம், தொலுயீன்சல்போனிக் அமிலம் , அயோடின் மற்றும் லூயிசு அமிலம் ஆகிய வினையூக்கிகளின் துணையோடு நிகழ்கிறது. வினையைப் பற்றிய பல்வேறு விமர்சனங்கள் வெளியிடப்பட்டன.
வினைவழிமுறை
பிரீட்லேன்டர் தொகுப்புவினைக்கு இரண்டு வினைவழி முறைகள் சாத்தியமாகின்றன. முதலாவது வினைவழி முறையில் 2-அமினோபதிலீடு கார்பனைல் சேர்மம் 1 மற்றும் கார்பனைல் சேர்மம் 2 ஆகியவை வினைவீதத்தை உறுதிசெய்யும் படிநிலை வழியாக ஆல்டால் கூட்டு விளைபொருளாக 3 உருவாகின்றன. உருவான இந்த இடைநிலை விளைபொருள் நீக்கல் வினை மூலம் தண்ணீரை இழந்து நிறைவுறா கார்பனைல் சேர்மம் 4 உருவாகிறது. பின்னர் மீண்டும் ஒருமுறை இமைனிலிருந்து தண்ணீரை இழந்து குயினோலினாக 7 உருவாகிறது.
மேற்கோள்கள்
பகுப்பு:ஒடுக்க வினைகள் பகுப்பு:குயினோலின் உருவாகும் வினைகள் பகுப்பு:பெயர் வினைகள்
சிவப்பு நிலா
சிவப்பு நிலா இயக்குனர் இராம நாராயணன் இயக்கிய தமிழ்த் திரைப்படம். இதில் ஜெய்சங்கர், சுஜாதா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் சங்கர் கணேஷ் மற்றும் இத்திரைப்படம் வெளியிடப்பட்ட நாள் 12-சனவரி-1985.
வெளி இணைப்புகள்
பகுப்பு:1985 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
ஒலிங்கிட்டோ
ஒலிங்கிட்டோ (Olinguito) என்பது 2013 ஆம் ஆண்டு கண்டுபிடித்து அறிவியல் முறைப்படி நிறுவப்பட்ட ஒரு புதிய ஊனுண்ணி பாலூட்டி விலங்குஇனமாகும். இவ்விலங்கு தென்னமெரிக்காவில் ஈக்குவெடோர், கொலம்பியா ஆகிய நாடுகளில் உள்ள பனிமூட்டக் காடுகளில் காணப்படுகின்ற இரவில் இரை தேடும் ஒரு சிறிய விலங்கு. இவ்விலங்கின் அறிவியல் பெயர் பசாரிசியோன் நெபிலீனா (Bassaricyon neblina) என்பதாகும். இவ்விலங்கின் பெயர் எசுப்பானிய மொழியில் சிறிய ஒலிங்கோ (olingo) என்பதாகும். இவ்விலங்கு பசாரிசியோன் பேரினத்தைச் சேர்ந்த ஒன்று. இப்பேரினம் "முன்னையநாய்" எனப்பொருள்படும் புரோசியோனிடே (Procyonidae) குடும்பத்தைச் சேர்ந்தது. புரோ என்பது முன்பு என்றும் சியோன் (cyon) என்பது நாய் என்றும் கிரேக்க மொழியில் பொருள்படும். இந்த புரோசியோனிடே குடும்பத்தில் அமெரிக்காவில் மட்டுமே காணப்படும் இராக்கூன் முதலான விலங்குகள் உள்ளன. இந்தப் புதிய விலங்காகிய ஒலிங்கிட்டோவின் கண்டுபிடிப்பை ஆகத்து 15, 2013 அன்று அறிவித்தார்கள்
விளக்கம்
இந்த ஒலிங்கிட்டோ விலங்கு ஒலிங்கோ (olingo), கிங்கச்சூ (kinkajou) ஆகிய விலங்குகளில் இருந்து வேறானது. இதன் சராசரி எடை 1.1 கிலோ கிராம். இவ்விலங்கு அனைத்துண்ணி ஆனால் பெரும்பாலும் கனிகளையும், பூச்சிகளையும் தேனையும் உண்கின்றன. . ஒலிங்கிட்டோ தனியாக வாழும், இரவில் இரைதேடும் விலங்காக உள்ளது. இவை தன் காலத்தை மரத்தின் மீதே கழிக்கின்றன. இவை ஒரு நேரத்தில் ஒற்றைக் குட்டியை ஈனுவதாகத் தெரிகின்றது
கண்டுபிடிப்பு
இக்கண்டுபிடிப்பை ஆகத்து 15, 2013 அன்று சுமித்ஃசோனிய தேசிய இயற்கை வரலாற்றுக் கண்காட்சியகத்தின் பாலூட்டித் தொகுப்பின் பொறுப்பாளர் கிறித்தோஃபர் ஃகெல்கென் என்பாரும், ஒலிங்கோ விலங்கின் சிறப்பறிவாளரான உரோலன்டு கேசு (Roland Kays ) என்பாரும் அவருடைய உடனுழைப்பாளர்களும் அறிவித்தனர். . ஃகெல்கன் சிக்காகோ ஃபீல்டு அருங்காட்சியகத்தில் மறைந்து கிடந்த இந்த விலங்கின் பழைய சேமிப்புகளில் இருந்து மரபணு (டி.என்.ஏ) சோதனைகள் செய்து புதிய விலங்கு என்று உறுதிப்படுத்தினார்
இந்தக் கண்டுபிடிபே கடந்த 35 ஆண்டுகளில் அமெரிக்கக் கண்டங்களில் கண்டுபிடித்த முதல் ஊனுண்ணி வகுப்பைச் சேர்ந்தது   இந்த உயிரினத்தை முன்னரே பொதுவில் காட்சிப்படுத்தப் பட்டிருந்த பொழுதும், பல முறை பலரால் காணப்பட்டிருந்தபோதும் இதனை அறியாதிருந்ததற்கான காரணம், இதனை இன்னொரு விலங்கான ஒலிங்கோ என்பதாகக் கருதிக் குழப்பம் ஏற்பட்டு இருந்தது. ஓர் எடுத்துக்காட்டு, இரிங்கெரல் (Ringerl) என்று பெயரிட்டு அழைக்கப்பட்ட ஓர் ஒலிங்கிட்டோ வாசிங்டன் டி.சி தேசிய உயிர்க்காட்சியகத்தில் ஓராண்டாகக் காட்சிப்படுத்தப் பட்டு இருந்தது. வேறு பல உயிர்க்காட்சியகங்களுக்கும் இரவலாக உலா வந்தது ஆய்வாளர்கள் இது வேறு தனியான உயிரினம் என்று அறியாமல் ஒலிங்கோவுடன் சேர்த்து இனப்பெருக்கம் செய்ய முயன்று தோற்றனர். இரிங்கெரல் 1976 இல் இறந்து போனது
வெளி இணைப்புகள்
பகுப்பு:கொலம்பியாவின் பாலூட்டிகள் பகுப்பு:எக்குவடோர் விலங்குகள் பகுப்பு:புரோசியோனிடே
பானிபூரி
பானிபூரி என்பது தின்பண்டமாகும். இது இந்தியா, பாக்கித்தான், வங்காளதேசம், நேபாளம் ஆகிய நாடுகளில் பிரபலமானது. இது பூரியில் சுவை நீரை ஊற்றி, மொறுமொறுப்பான சுவையிலான மசாலாவுடன் உருளைக்கிழங்கை கலந்து செய்யப்படும். புளி, மிளகாய்ப் பொடி, வெங்காயம் ஆகியவற்றை கலந்து சுவை கூட்டப்படும். இது வட இந்திய பகுதிகளில் பிரபலமான உணவு வகையாகும்.
சான்றுகள்
பகுப்பு:சாலையோர உணவுகள்
பழவேற்காடு பறவைகள் காப்பகம்
பழவேற்காடு ஏரி பறவைகள் காப்பகம் (Pulicat Lake Bird Sanctuary) தமிழ் நாட்டின் திருவள்ளூர் மாவட்டத்தில் அமைந்துள்ள பறவைகள் காப்பகம் ஆகும். பழவேற்காடு ஏரியின் மொத்த பரப்பளவு 481 சதுர கிமீ ஆகும். இதில் 153.67 சதுர கி.மீ. தமிழ்நாட்டின் எல்லையிலும், எஞ்சிய பகுதி ஆந்திர பிரதேசத்திற்கு உட்பட்ட நெல்லூர் மாவட்டத்திலும் அமைந்துள்ளது. பழவேற்காடு ஏரியே இந்தியாவில் ஒரிசா மாநிலத்திலுள்ள சிலிக்கா ஏரிக்கு அடுத்து பெரிய கடற்கரைக் காயல் ஆகும். இந்த ஏரி உலகிலுள்ள முக்கியமான பறவை வாழ்விடங்களில் ஒன்றாகும் (முக்கியமான பறவை வாழ்விடங்கள் வரிசை எண்:IN261).
புவியியல்
இந்த ஏரியின் நடுப்பகுதியின் அளவு 13.56667°N, 80.2°W. இப்பாதுகாக்கப்பட்ட பகுதியில் 108 சதுர கி.மி தேசிய பூங்காவாகும். இவ்விடத்தின் வருடாந்திர மழை பொழிவு 800 - 2000 மில்லி மீட்டர். தட்பவெப்பம் 14° to 33° செல்லியசு. இந்த ஏரி கடல் மட்டத்திலிருந்து 100’ to 1200’ மீட்டர் உயரத்தில் அமைந்துள்ளது.
விலங்கு
இங்கு 160 வகையான மீன்களும், 12 வகையான இறால்களும், 19 வகையான மெல்லுடலிகளும், 100 வகையான பறவைகளும் காணப்படுகிறது. இவ்விடம் பூநாரைகளுக்கு மிகவும் புகழ் பெற்றதாகும்.
அச்சுறுத்தல்கள்
இந்த ஏரியில் சேர்ந்துகொண்டிருக்கும் சேற்றின் அளவு மிகவும் அதிகமாகிக்கொண்டே இருப்பதால் இன்னும் 100 வருடத்தில் இந்த ஏரியே இல்லாமல் போய்விடும் அளவிற்கு சேறு சேர்ந்துவிடும் என்ற அச்சம் நிலவுகிறது.
மேற்கோள்கள்
பகுப்பு:தமிழ்நாட்டுச் சுற்றுலா மையங்கள் பகுப்பு:தமிழ்நாட்டின் பறவை புகலிடங்கள் பகுப்பு:ஆந்திரப் பிரதேசத்தில் உள்ள பறவை புகலிடங்கள் பகுப்பு:இந்தியாவில் உள்ள பறவைகள் காப்பகங்கள்
லஜ்ஜா (வங்க மொழிப் புதினம்)
லஜ்ஜா (வங்காள மொழி:লজ্জা) என்பது வங்க மொழிப் புதினம் ஆகும். எழுத்தாளர் தஸ்லிமா நஸ்ரின் அவர்கள் எழுதியது. லஜ்ஜா எனும் சொல்லுக்கு அவமானம் என்று பொருள். இப்புத்தகம் 1993 ஆம் ஆண்டு வங்க மொழியில் முதலில் வெளியானது. வெளியானதும் வங்காளதேசம் அரசால் தடை செய்யப்பட்டது., இந்நாவலை எழுதிய தஸ்லிமா நஸ்ரினுக்கு வங்காள தேச இஸ்லாமிய அமைப்புகளால் கொலை மிரட்டல் விடுக்கப்பட்டது.
கதைக்கரு
இந்தியாவின் உத்திரப்பிரதேசம் மாநிலத்தில் பாபர் மசூதி இடிக்கப்பட்டதின் எதிரொலியாக வங்காள தேசம் நாட்டின் சிறுபான்மையினரான இந்துகள் மீதான திட்டமிட்ட கொலைச் சம்பவங்களை மையப்படுத்துகிறது இப்புதினம். இந்துக்களின் உடமைகள் நிர்மூலமாக்கப்பட்டன. ஆயிரக்கணக்கான இந்துப் பெண்கள் கொடூரமாகப் பாலியல் வல்லுறவுக்கு உட்படுத்தப்பட்டனர். ஒரு மசூதி உடைப்புக்குப் பதிலடியாக ஓராயிரம் கோவில்கள் தரைமட்டமாக்கப்பட்டன.
தமிழில்
இப்புத்தகத்தை தமிழில் ஜவார்லால் மொழிபெயர்த்துள்ளார். கிழக்கு பதிப்பகம் இப்புத்தகத்தை வெளியிட்டுள்ளது. 2014 ஆம் ஆண்டின் புத்தகக் கண்காட்சியில் கிழக்கு புத்தகக் கடையில் அதிகம் விற்பனையான புத்தகங்களில் இதுவும் ஒன்று.
மேற்கோள்கள்
பகுப்பு:புதினங்கள் பகுப்பு:வங்காளதேசத்தில் கருத்து வெளிப்பாட்டுச் சுதந்திரம் பகுப்பு:வங்காளதேச வரலாறு
நேபா நாடு
தருமனின் இராசசூய வேள்வியில்
தருமன் நடத்திய இராசசூய வேள்வியில், இமயமலை நாடுகளின் மன்னர்களுடன், நேபா நாட்டினரும் கலந்து கொண்டு, தங்கள் நாட்டிலிருந்து கொண்டு வந்த அரிய வகை பொருட்களை தருமருக்கு காணிக்கையாக செலுத்தினர். நேபா இன மக்களுடன் சித்திரகர்கள், குக்குரர்கள், கரஸ்கர்கள், சீனர்கள், யவனர்கள், சகர்கள், ஹர ஹூணர்கள், இமயமலை நாட்டவர்கள், உத்தரர்கள் மற்றும் இமயமலைக் காடுகளில் வாழும் இன மக்கள் தருமருக்கு காணிக்கை செலுத்த அரண்மனை வாயிலில் காத்திருந்தனர் என சபா பருவத்தில் விளக்கப்பட்டுள்ளது.
பிற குறிப்புகள்
மகாபாரதம், பர்வம் 13, அத்தியாயம் 34-இல் நேபா நாட்டவர்களை நிப்பர்கள் என்றும் குறிப்பிடுகிறது. நேபா இன மக்களையும், ஹேஹேய நாட்டின் தலஜங்கர்களையும் முனிவர் அங்கிரஸ்சின் மகன் பிருகு வென்றதாகவும்,  ஐல இன மக்களை  பாரத்துவாசர் வென்றதாகவும் குறிப்பிடுகிறது.
மேற்கோள்கள்
பகுப்பு:மகாபாரதத்தில் நாடுகள் பகுப்பு:இந்திய தொன்மவியல்
டேவிட் கார்பர்
டேவிட் கென்னத் கார்பர் (David Kenneth Harbour) (பிறப்பு: ஏப்ரல் 10, 1975 ) என்பவர் அமெரிக்க நாட்டு நடிகர் ஆவார். இவர் 1999 ஆம் ஆண்டு முதல் புரோக்பேக் மவுண்டன் (2005), ண்டு ஒப் வாட்ச் (2012), பிளாக் மாஸ் (2015), சூசைட் ஸ்க்வாட் (2016), த ஈகுவலைசர் (2018), ஹெல்பாய் (2019), பிளாக் விடோவ் ‎(2021) போன்ற பல திரைப்படங்களில் நடித்துள்ளார்.
இவர் 2016 ஆம் ஆண்டு முதல் அறிவியல் புனைகதை நாடகத் தொடரான ஸ்ட்ரேஞ்சர் திங்க்ஸ் என்ற நெற்ஃபிளிக்சு தொடரில் 'ஜிம் ஹாப்பர்' என்ற கதாபாத்திரத்தில் நடித்ததன் மூலம் இவர் மிகவும் அறியப்பட்டார். இந்த தொடருக்காக இவர் 2018 இல் விமர்சகர்களின் சாய்ஸ் தொலைக்காட்சி விருதைப் பெற்றார். அதை தொடர்ந்து பிரதானநேர எம்மி விருது மற்றும் கோல்டன் குளோப் விருதுக்கான பரிந்துரைகளையும் பெற்றார்.
வெளி இணைப்புகள்
பகுப்பு:1975 பிறப்புகள் பகுப்பு:வாழும் நபர்கள் பகுப்பு:அமெரிக்க ஆண் திரைப்பட நடிகர்கள் பகுப்பு:ஆங்கிலத் திரைப்பட நடிகர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:மீநாயகன் திரைப்பட நடிகர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள் பகுப்பு:அமெரிக்க நாடக நடிகர்கள்
வடவம்பாடி மூர்க்க காளியம்மன் கோயில்
வடவம்பாடி மூர்க்க காளியம்மன் கோயில் தமிழ்நாட்டில் கரூர் மாவட்டம், வடவம்பாடி என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வரிசை (உயிரியல்)
155px|right 172px|left தற்கால உயிரிய வகைப்பாட்டியல் முறை, ஏழு படிநிலை அலகுகளைக் (taxon) கொண்டுள்ளது. அவற்றுள் வரிசை (ஆங்கிலம்:order, இலத்தீன்: ordo) என்பதும், ஓர் அலகாகும். இதற்கு முன்னால் வகுப்பு என்ற உயிரிய வகைப்பாட்டியல் அலகும், பின்னால் குடும்பம் என்ற உயிரிய வகைப்பாட்டியல் அலகும் அமைந்துள்ளது. இந்த அலகு இலின்னேயசு பின்பற்றிய, ஐந்து படிநிலை அலகுகளிலும் ஒன்றாகும். இதற்குரிய பின்னொட்டுகளைத்
தாவரவியலிலும்,விலங்கியலிலும் கீழ்கண்டவாறு பயனாகிறது.
தாவரங்களுக்குப் பயன்படுத்தப்படும், வரிசைக்குரியப் பின்னொட்டுகள் வருமாறு;-
பெருவரிசைக்கு, (-anae) என்பதனைச் சொல்லிறுதியாகவும்,
வரிசைக்கு, (-ales) என்பதனைச் சொல்லிறுதியாகவும், (எ.கா) Sapind  ales  = வேப்ப மரத்தின் வரிசை
துணைவரிசைக்கு, (-ineae) என்பதனைச் சொல்லிறுதியாகவும்,
உள்வரிசைக்கு, (-aria) என்பதனைச் சொல்லிறுதியாகவும் கொண்டு சொற்கள் உருவாக்கப்படுகின்றன.
பகுப்பு:உயிரியல் துறைச்சொற்கள்
தகவுர் உசைன் ராணா
தகவுர் உசைன் ராணா  (Tahawwur Hussain Rana,, பிறப்பு: சனவரி 12, 1961) ஐக்கிய அமெரிக்காவில் தடை செய்யப்பட்ட தீவிரவாதக் குழு லசுகர்-இ-தொய்பாவிற்கு துணை புரிந்ததாகவும் டேனிசு நாளிதழ் மார்கவிசன் யல்லாந்து போஸடன் மீது தாக்குதல் நடத்த திட்டமிட்டதாகவும் குற்றவாளியாகத் தீர்ப்பு வழங்கப்பட்டுள்ள சிகாகோவில் வாழும் ஒரு பாக்கித்தானியக் கனடியர்.
2008 மும்பை தாக்குதல்களில் தொடர்பு உள்ளதாக இவர் மீது சுமத்தப்பட்ட முதல் குற்றச்சாட்டிலிருந்து அமெரிக்க சான்றாயர்கள் இவரை விடுவித்தனர். இந்தத் தீர்ப்பினால் ஏமாற்றமடைந்த இந்திய அரசு தில்லியில் உள்ள நீதிமன்றத்தில் ராணா மீது குற்றம் சாட்டி தேசிய புலானாய்வு முகமை வழக்குத் தொடரும் என அறிவித்தது. 2013 சனவரி 17 இல், இவருக்கு 14 ஆன்டுகள் சிறைத்தண்டனை வழங்கப்பட்டது.
மும்பை தாக்குதல் தொடர்பாக அமெரிக்காவில் கைதான பயங்கரவாதி தஹவூர் ராணாவை இந்தியாவிற்கு நடத்து கடத்த அமெரிக்க நீதிமன்றம் அனுமதி வழங்கி உள்ளது.
வெளியிணைப்புகள்
பகுப்பு:வாழும் நபர்கள் பகுப்பு:1961 பிறப்புகள் பகுப்பு:தீவிரவாதி என்று குறிப்பிட்ட நபர்கள் பகுப்பு:பாக்கித்தானியர்கள் பகுப்பு:கனடிய நபர்கள் பகுப்பு:பஞ்சாப் நபர்கள்
உன்னிச்சை
உன்னிச்சை இலங்கையின் கிழக்கு மாகாணத்தின் மட்டக்களப்பு மாவட்டத்திலுள்ள ஒரு விவசாய கிராமமாகும். இது மட்டக்களப்பு நகரிலிருந்து மேற்கே 15கி.மீ தூரத்தில் மண்முனை மேற்கு பிரதேச செயலக பிரிவில் அமைந்துள்ளது.
உசாத்துணை
பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
சாம்பல்தீவு கிராம அலுவலர் பிரிவு
242 இலக்கம் உடைய சாம்பல்தீவு கிராம அலுவலர் பிரிவு  (Sampalthivu) திருகோணமலை பிரதேச செயலாளர் பிரிவில் உள்ள ஓர் கீழ்நிலை நிர்வாகப் பிரிவு ஆகும். இங்கு 2005 ஆம் ஆண்டு மக்கள் தொகைக் கணக்கெடுப்பின்படி 225 குடும்பத்தைச் சேர்ந்த 1125 அங்கத்தவர்கள் வசித்து வருகின்றனர்.
உசாத்துணைகள்
பகுப்பு:கிராம அலுவலர் பிரிவு (திருகோணமலை)
மேல்கலிங்கப்பட்டி சோழமுறையீஸ்வரன் கோயில்
மேல்கலிங்கப்பட்டி சோழமுறையீஸ்வரன் கோயில் தமிழ்நாட்டில் நாமக்கல் மாவட்டம், மேல்கலிங்கப்பட்டி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சோழமுடையீஸ்வரன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆடி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
துரோணர் (யானை)
வரலாறு
1971இல் கர்நாடகாவின் மைசூரின் ககனகோட்டு வனப்பகுதியில் துரோணர் பிடிபட்டது. இது சிமோகாவில் சிறிது காலத்திற்கு மரங்களை எடுத்துச் செல்ல பயன்படுத்தப்பட்டது. தொண்டப்பாஜி என்பவர் துரோணரின் பாகனாவார். இவரது தந்தை சென்னகேசவையா அதை அடக்கும் பொறுப்பில் இருந்தார். இருவரும் ஒன்றாக வளர்ந்த பிறகு, இவர் மற்றவர்களை விட இந்த விலங்கை நன்றாக புரிந்து கொண்டார்.
இறப்பு
1998 இல் கர்நாடகாவின், குடகு, மைசூர் மாவட்டங்களில் எல்லைகளை தாண்டி நாகர்ஹோளே தேசிய பூங்காவில் மேய்ந்து கொண்டிருந்த போது, துரோணர் மின்சாரம் தாக்கி இறந்தது. ஒரு மரத்திலிருந்து இலைகளை சாப்பிட முயன்றபோது, உயர் அழுத்த மின் கம்பியில் விழுந்து உடனடியாக மின்சாரம் தாக்கியது. இதன் மரணத்தைத் தொடர்ந்து, துரோணருக்கு கர்நாடகாவில் இரங்கல் தெரிவிக்கப்பட்டது.
வெளி இணைப்புகள்
பகுப்பு:புகழ் பெற்ற யானைகள் பகுப்பு:Articles with 'species' microformats
கடலூர் மத்திய சிறைச்சாலை
கடலூர் மத்திய சிறைச்சாலை (Cuddalore Central Prison) ஆனது இந்தியாவில், தமிழ்நாட்டில், கடலூர் மாவட்டத்தில் இருக்கும் ஒரு மத்திய சிறைச்சாலையாகும். இந்த சிறைச்சாலையானது ஆங்கிலேயரால் கட்டப்பட்ட மிகவும் பழமையான சிறைச்சாலை ஆகும். இந்த சிறைச்சாலை 1865 ஆம் ஆண்டில் கட்டப்பட்டது, ஆரம்பத்தில் மனநலம் பாதிக்கப்பட்ட மக்களுக்கு காப்பகமாகப் பயன்படுத்தப்பட்டது. பின்பு 1986 ஆம் ஆண்டு குற்றவாளிகளின் சிறையாக மாற்றப்பட்டது. செப்டம்பர் 1918 முதல் 14 திசம்பர் 1918 வரை விடுதலைப் போராட்டத்தின் போது கவிஞரான சுப்பிரமணிய பாரதி இந்தச் சிறையில் அடைக்கப்பட்டிருந்தார். இந்த சிறைச்சாலையில் தண்டனைப் பெற்ற குற்றவாளிகள் மற்றும் விசாரணைக் கைதிகள் என மொத்தம் 723 கைதிகள் இடமளிக்க அனுமதிக்கப்படுகிறது. இங்கு பெண்களுக்கென்றே தனிச் சிறைசாலையும் உள்ளது.
அமைவிடம்
இந்த சிறைச்சாலையானது கடலூர் மாவட்டத்தில் உள்ளது. கடலூரிலிருந்து வெள்ளக்கரை செல்லும் வழியில் கேப்பர் மலை என்னும் ஊரில் உள்ளது. கடலூர் நகரில் இருந்து, இந்த சிறைச்சாலை சுமார் 5 கி. மீ தொலைவில் உள்ளது.
விசாரணைக் கைதிகளை பார்வையிடுவதற்கான நேரம்
இங்குள்ள விசாரணைக் கைதிகளை பார்வையிடுவதற்கு வாரத்தில் மூன்று நாட்கள் அனுமதிக்கப்படுகிறது.
ஆகிய மூன்று நாட்கள் அனுமதிக்கப்படுகின்றனர். அதேபோல் இந்த நாட்களில் அரசு விடுமுறை என்றால், அன்று பார்வையாளர்கள் அனுமதிக்கப்படமாட்டார்.
தண்டனைக் கைதிகளை பார்வையிடுவதற்கான நேரம்
இங்குள்ள தண்டனைப் பெற்ற கைதிகளை பார்வையிடுவதற்கு வாரத்தில் இரண்டு நாட்கள் அனுமதிக்கப்படுகிறது.
ஆகிய இரண்டு நாட்கள் பார்வையிட அனுமதிக்கப்படுகின்றனர். அதேபோல் இந்த நாட்களில் அரசு விடுமுறை என்றால், அன்று பார்வையாளர்கள் அனுமதிக்கப்படமாட்டார்கள்.
சிறப்பு பார்வை நேரம்
இதைத் தவிர மாதத்தின் முதல் ஞாயிற்றுக்கிழமை மட்டும் குழந்தைகளுக்காக சிறையில் உள்ள கைதிகளைப் பார்வையிடுவதற்காக அனுமதிக்கப்படுகின்றனர்.
விதிமுறைகள்
இங்குள்ள சிறைவாசிகளைக் பார்க்கச் செல்வோர், அவசியமாக தங்களின் அடையாளச் சான்றுகளான ஆதார் அட்டை, வாக்காளர் அடையாள அட்டை, ஓட்டுனர் உரிமம் போன்றவற்றில் ஏதேனும் ஒன்றை அவசியமாக எடுத்துச் செல்ல வேண்டும், மற்றும் சிறைவாசி ஒருவரைக் காண அதிகமாக மூன்று நபர்கள் மட்டுமே அனுமதிக்கப்படுகின்றனர். சிறைவாசிகளுக்கு பழம், பிஸ்கெட், பிரெட், காரவகைகள் ஆகியவை கொடுக்க அனுமதிக்கப்படுகிறது.
சிறைச்சாலையின் அமைப்பு
தமிழகத்திலுள்ள பெரிய சிறைச்சாலைகளில் ஒன்றாக விளங்குகிறது. சிறை வளாகத்தைச் சுற்றிலும் உயர்ந்த கோட்டை மதில்களும், அதன் மேல் இரும்புக்கம்பி வளையங்களும், 24 மணி நேர கண்காணிப்புக் கோபுரங்களும் உள்ளன.
வெளி இணைப்புகள்
பகுப்பு:தமிழ்நாடு காவல்துறை பகுப்பு:தமிழகச் சிறைகள் பகுப்பு:கடலூர் மாவட்டம்
நம்கியால் வம்சம்
நம்கியால் வம்சம் (Namgyal dynasty), லே நகரத்தை தலைமையிடாகக் கொண்டு லடாக் மற்றும் அதனை சுற்றிய பிரதேசங்களை 1460 முதல் 1842 முடிய ஆண்டது. இதே காலப்பகுதியில் சோக்கியால் வம்சத்தினர் சிக்கிம் இராச்சியத்தை ஆண்டனர். முன்னர் லடாக்கை ஆண்ட மர்யூல் வம்சத்தவர்களை (930–1460) வென்று நம்கியால் வம்சத்தினர் ஆட்சியைக் கைப்பற்றினர். நம்கியால் பேரரசு உச்சத்தில் இருந்த போது லடாக், பல்திஸ்தான், மேற்கு திபெத், மற்றும் மேற்கு நேபாளப் பகுதிகளை ஆண்டனர். நம்கியால் வம்சத்தினர் முகலாயர்கள் மற்றும் திபெத்தியர்களுடன் கடும் மோதல் போக்கு கொண்டிருந்தனர். இதனால் திபெத்-லடாக்-முகலாயப் போர்கள் நடைபெற்றது. இறுதியாக 1842ல் ஜம்மு காஷ்மீர் இராச்சியம் மற்றும் சீக்கியப் பேரரசினர் நம்கியால் வம்சத்தினரை வென்று லடாக் பகுதியை ஜம்மு காஷ்மீருடன் இணைத்தனர்.
நம்கியால் ஆட்சியாளர்கள்
நம்கியால் வம்ச ஆட்சியாளர்கள் பட்டியல் பின்வருமாறு:
இஜாஸ் அகமது (இளையவர்)
இஜாஸ் அகமது (இளையவர்) (Ijaz Ahmed jnr, பிறப்பு: பிப்ரவரி 2 1969), ஒரு பாக்கித்தானியத் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டியிலும், இரண்டு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1995 இலிருந்து 1997 வரை பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார்.
பகுப்பு:பாக்கித்தானியத் துடுப்பாட்டக்காரர்கள் பகுப்பு:1969 பிறப்புகள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
ஆகாயத் தாமரைகள்
ஆகாய தாமரைகள் இயக்குனர் வி. அழகப்பன் இயக்கிய தமிழ்த் திரைப்படம். இதில் சுரேஷ், ரேவதி ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் கங்கை அமரன் மற்றும் இத்திரைப்படம் வெளியிடப்பட்ட நாள் 15-ஆகத்து-1985.
வெளி இணைப்புகள்
பகுப்பு:1985 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கங்கை அமரன் இசையமைத்த திரைப்படங்கள் பகுப்பு:ரேவதி நடித்த தமிழ்த் திரைப்படங்கள் பகுப்பு:ஜெய்கணேஷ் நடித்த திரைப்படங்கள் பகுப்பு:கவுண்டமணி நடித்த திரைப்படங்கள் பகுப்பு:எஸ். எஸ். சந்திரன் நடித்த திரைப்படங்கள் பகுப்பு:சத்யராஜ் நடித்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:மனோரமா நடித்த திரைப்படங்கள்
உரியூர் ஊராட்சி
உரியூர் ஊராட்சி (Uriyur Gram Panchayat), தமிழ்நாட்டின் இராணிப்பேட்டை மாவட்டத்தில் உள்ள அரக்கோணம் வட்டாரத்தில் அமைந்துள்ளது. இந்த ஊராட்சி, அரக்கோணம் சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1470 ஆகும். இவர்களில் பெண்கள் 748 பேரும் ஆண்கள் 722 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
தீயூர் ஊராட்சி
தீயூர் ஊராட்சி (Theeyur Gram Panchayat), தமிழ்நாட்டின் புதுக்கோட்டை மாவட்டத்தில் உள்ள ஆவுடையார் கோயில் வட்டாரத்தில் அமைந்துள்ளது. இந்த ஊராட்சி, அறந்தாங்கி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1219 ஆகும். இவர்களில் பெண்கள் 601 பேரும் ஆண்கள் 618 பேரும் உள்ளனர்.
உரியூர் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:இராணிப்பேட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தீயூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மொடெகேய் சர்வின்
மொடெகேய் ஷர்வின் (David Sheppard , பிறப்பு: பிப்ரவரி 26 1851, இறப்பு: சூலை 3 1910), இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் 328 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1887 -1888 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
அரித்துவார் மக்களவைத் தொகுதி
அரித்துவார் மக்களவைத் தொகுதி (Haridwar Lok Sabha constituency) உத்தராகண்டம் மாநிலத்தில் உள்ள ஐந்து மக்களவை தொகுதிகளில் ஒன்றாகும். இது டெராடூன் மாவட்டம் மற்றும் அரித்துவார் ஆகிய இரண்டு மாவட்டங்களை உள்ளடக்கியது. 1977 ஆம் ஆண்டில் இந்த தொகுதி நடைமுறைக்கு வந்தது. 1977 மற்றும் 2009 காலகட்டங்களுக்கு இடையில், இந்த தொகுதி பட்டியல் சாதியினரும் பட்டியல் பழங்குடியினர் வேட்பாளர்களுக்கு ஒதுக்கப்பட்டது.
அரித்வார் மக்களவைத் தொகுதியின் சட்டமன்ற தொகுதிகள்
அரித்வார் மக்களவைத் தொகுதியில் பின்வரும் பதினான்கு உத்தராகண்டச் சட்டமன்றம் தொகுதிகளைக் கொண்டுள்ளது:
17வது மக்களவைத் தேர்தல் (2019)
இத்தேர்தலில் பாரதிய ஜனதா கட்சி கட்சியை சேர்ந்த ரமேசு போக்கிரியால், இந்திய தேசிய காங்கிரசு வேட்பாளரான அம்ப்ரிஷ் குமாரை 2,58,729 வாக்குகள் வேறுபாட்டில் வென்றார்.
வெளி இணைப்புகள்
பகுப்பு:உத்தராகண்டம் மக்களவைத் தொகுதிகள்
செர்கீ ஐசென்ஸ்டைன்
thumb|பெற்றோர்களான மிக்கைல் ஐசென்ஸ்டைன், ஜூலியா ஐசென்ஸ்டைன் ஆகியோருடன் சிறுவன் சேர்கீ. செர்கீ மிக்கைலோவிச் ஐசென்ஸ்டைன் (Sergei Mikhailovich Eisenstein Сергей Михайлович Эйзенштейн, செர்கேய் மிக்கைலவிச் ஐசன்ஸ்டைன், சனவரி 22, 1898 – பெப்ரவரி 11, 1948) ஒரு புரட்சிகர சோவியத் உருசிய திரைப்பட இயக்குனரும், திரைப்படக் கோட்பாட்டாளரும் ஆவார். பேசாப் படங்களான ஸ்டிரைக் (Strike), பட்டில்சிப் போட்டெம்கின் (Battleship Potemkin), அக்டோபர் (October) ஆகிய படங்களும், சரித்திரப் படங்களான அலெக்சாண்டர் நெவ்ஸ்கி, இவான் த டெரிபிள் போன்ற படங்களும் இவருக்குப் புகழைத் தேடிக் கொடுத்தன. இவரது ஆக்கங்கள், தொடக்ககாலப் படத்தயாரிப்பாளர்கள் மீது பெரும் செல்வாக்குச் செலுத்தின.
மேற்கோள்கள்
பகுப்பு:1898 பிறப்புகள் பகுப்பு:1948 இறப்புகள் பகுப்பு:உருசியக் கண்டுபிடிப்பாளர்கள் பகுப்பு:சோவியத் திரைப்பட இயக்குநர்கள் பகுப்பு:உருசிய நபர்கள் பகுப்பு:சோவியத் நபர்கள்
காஸ்ட்ரீஸ்
காஸ்ட்ரீஸ் (Castries), கரிபியன் பிரதேசத்திலுள்ள நாடான செயிண்ட் லூசியாவின் தலைநகரம் ஆகும். 30.5 sqmi பரப்பளவுடைய காஸ்ட்ரீஸ் மாவட்டம் 2001-05-22 இல் 61,341 மக்கள் வசிக்கும் மாவட்டமாக இருந்தது. நாட்டின் அரச பீடமாக விளங்கும் இந்நகரிலேயே அனேகமான உள்நாட்டு மற்றும் வெளிநாட்டு வியாபார நிறுவனங்களின் தலைமை அலுவலகங்கள் அமைந்துள்ளன.
மேற்கோள்கள்
பகுப்பு:செயிண்ட் லூசியா பகுப்பு:நடு அமெரிக்கத் தலைநகரங்கள்
செல்லையா பொன்னத்துரை
செல்லையா பொன்னத்துரை (Selliah Ponnadurai, 25 ஏப்ரல் 1935 – 15 ஆகத்து 2013) என்பவர் இலங்கையின் துடுப்பாட்ட நடுவர் ஆவார். இவர் 1985 முதல் 1993 வரை மூன்று தேர்வுத் துடுப்பாட்ட ஆட்டங்களிலும், 1983 முதல் 1993 வரை எட்டு ஒருநாள் போட்டிகளிலும் நடுவராகப் பணியாற்றியுள்ளார்.
இலங்கை 1985 ஆம் ஆண்டில் இந்திய அணிக்கு எதிராக விளையாடி வெற்றி பெற்ற முதலாவது தேர்வுப் போட்டியின் நடுவராக பொன்னத்துரை பணியாற்றியிருந்தார். நடுவர் பியதாச வித்தானகமகேயுடன் இணைந்து கொழும்பில் இலங்கை அணி விளையாடிய இரண்டாவது தேர்வுப் போட்டியில் நடுவராகப் பணியாற்றியிருந்தார். இப்போட்டியில் இலங்கை 149 ஓட்டங்களால் வெற்றி பெற்றது.
இந்தியாவிற்கு எதிராக இரண்டு தேர்வுப் போட்டிகளிலும், பாக்கித்தானுக்கு எதிராக ஒரு தேர்வுப் போட்டியிலும் இவர் பங்குபற்றியிருந்தார்.
யாழ்ப்பாணத்தில் பிறந்த பொன்னத்துரை யாழ்ப்பாணம் பரி யோவான் கல்லூரியில் கல்வி கற்றவர். கல்லூரித் துடுப்பாட்ட அணியில் வலக்கைத் துடுப்பாட்டக்காரராகவும், வலக்கை பந்துவீச்சாளராகவும் விளையாடியுள்ளார். இலங்கை உள்நாட்டு இறைவரித் திணைக்களத்தில் மதிப்பீட்டாளராகப் பணியாற்றி ஓய்வு பெற்ற இவர் 2013 ஆகத்து 15 இல் காலமானார்.
மேற்கோள்கள்
பகுப்பு:1935 பிறப்புகள் பகுப்பு:2013 இறப்புகள் பகுப்பு:யாழ்ப்பாணத்து நபர்கள் பகுப்பு:இலங்கைத் துடுப்பாட்ட நடுவர்கள் பகுப்பு:இலங்கைத் தமிழ் விளையாட்டு வீரர்கள்
பி. உபையதுல்லா
மேற்கோள்கள்
பகுப்பு:1960 பிறப்புகள் பகுப்பு:வாழும் நபர்கள் பகுப்பு:இந்திய ஒன்றிய முசுலிம் லீக் அரசியல்வாதிகள் பகுப்பு:கேரள சட்டமன்ற உறுப்பினர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
அவுரோரா
அவுரோரா (Aurora) என்பது பிலிப்பீன்சின் லூசோனின், மத்திய லூசோன் பிராந்தியத்தில் அமைந்துள்ள ஏழு மாகாணங்களில் ஒன்றாகும். இதன் தலைநகரம் பலேர் ஆகும். இது 1951 ஆம் ஆண்டில் ஸ்தாபிக்கப்பட்டது. இம்மாகாணத்தில் 151 கிராமங்களும், 8 மாநகராட்சிகளும் உள்ளன. இதன் தற்போதைய மாகாண சபை ஆளுநர் கெரார்டோ ஏ.நோவெராஸ் (Gerardo A. Noveras) ஆவார். இதன் மொத்த நிலப்பரப்பளவு 3,147.32 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக அவுரோரா மாகாணத்தின் சனத்தொகை 214,336 ஆகும். மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம்42 ஆம் மாகாணமாகவும் சனத்தொகையின் அடிப்படையில் 70ஆம் மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு, ஆங்கிலம் உள்ளடங்கலாக ஏழு பிரதான மொழிகள் பேசப்படுகின்றன. இங்கு 53% தகாலாகு மக்கள் வாழ்கின்றனர்.
மேற்கோள்கள்
பகுப்பு:பிலிப்பீன்சின் மாகாணங்கள்
முருகூர் பொன்முத்துகருப்பன்னசாமி கோயில்
முருகூர் பொன்முத்துகருப்பன்னசாமி கோயில் தமிழ்நாட்டில் திருச்சிராப்பள்ளி மாவட்டம், முருகூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் ஆடி 28 முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மதுரைபெருமட்டூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மேற்கு ஆபிரிக்காவில் எபோலா நோய்ப் பரவல், 2014
எபோலா தீநுண்ம கொள்ளைநோய்  சில மேற்கு ஆபிரிக்க நாடுகளில் பரவி வருகின்றது. துவக்கத்தில் மார்ச்சு 2014இல் இந்தக் கொள்ளைநோய் கினியில் துவங்கியது. தொடர்ந்து, இத்தீநுண்மம் லைபீரியா, சியேரா லியோனி, நைஜீரியா நாடுகளுக்குப் பரவியுள்ளது. பாதிக்கப்பட்ட மனிதர்கள் மற்றும் உயிரிழப்புக்களைக் கொண்டு இந்த திடீர்ப்பரவல் மனித வரலாற்றுக்காலத்திலேயே மிக மோசமான ஒன்றாகக் கருதப்படுகிறது. உலக சுகாதார அமைப்பு (WHO) அறிக்கைகளின்படி மொத்தம் 1711 ஐயப்படக்கூடிய  பாதிப்புகளும்  932 இறப்புகளும் நேர்ந்துள்ளன; இவற்றில் 1070 பாதிப்புகளும்  603 இறப்புகளும் மருத்துவ ஆய்வகங்களால் எபோலாவினால் ஏற்பட்டவையாக உறுதி செய்யப்பட்டவை. மேற்காப்பிரிக்க நாடுகளின் பொருளாதார சமூகம், ஐக்கிய அமெரிக்க நோய்க் கட்டுப்பாட்டு மையங்கள்,  ஐரோப்பிய ஆணையம் போன்ற அமைப்புகள் இந்த நோய்ப்பரவலை எதிர்கொள்ள நிதி வழங்கியும்  மருத்துவப் பணியாளர்களை அனுப்பியும் உதவி புரிகின்றன. எல்லைகளற்ற மருத்துவர்கள், செஞ்சிலுவை இயக்கம், மற்றும் சாமரிடன்சு பர்சு போன்ற தொண்டு நிறுவனங்களும் இப்பகுதிகளில் உதவி புரிந்து வருகின்றன. ஆப்பிரிக்க நாடுகளில் பரவி வரும் எபோலா தீநுண்மத்தைத் தடுப்பதற்கான நடவடிக்கைகளை மேற்கொள்ள உலக வங்கி ரூ.1,200 கோடி நிதியுதவியை அறிவித்துள்ளது. இந்நோய் தொற்றினைத் தவிர்க்க ஆயத்த நடவடிக்கைகளை எடுக்கவுள்ளதாகவும் நோய்வாய்ப்புள்ள பகுதிகளுக்கு தேவையற்ற பயணங்களை தவிர்க்குமாறும் இந்திய அரசின் சுகாதாரத்துறை அமைச்சர் தெரிவித்துள்ளார். இப் பரவலின் காரணமாக மேற்கு ஆப்ரிக்காவில் எதிர்வரும் மாதங்களில் உணவு தானிய அறுவடை மிகவும் மோசமான நிலைக்கு தள்ளப்படும் எனவும் இதனால் உணவுப் பண்டங்களின் விலை அதிகளவு உயரும் என ஐக்கிய நாடுகளின் உணவு மற்றும் வேளாண்மை அமைப்பு செப்டம்பர் 2014இல் எச்சரித்தது.
நோய்ப் பரவலின் காலக்கோடு
கீழே தரப்பட்டுள்ள காலக்கோட்டில் நோய் கட்டுப்பாடு மற்றும் தடுப்பு மையங்களின் தரவுகளும் உலக சுகாதார அமைப்பின் தரவுகளும் பயன்படுத்தப்பட்டுள்ளன. எபோலாவினால் ஏற்பட்டவை என உறுதி செய்யப்படாத ஐயுறும் பாதிப்புகளும் சேர்க்கப்பட்டுள்ளன.
இங்கு தரப்பட்டவைத் தவிர, ஆகத்து 1 அன்று மொராக்கோவில் லைபீரியக் குடிமகன் ஒருவர் இறந்துள்ளார்; ஆகத்து 5இல் எசுப்பானிய பாதிரி ஒருவர் இறந்துள்ளார்.
வெளி இணைப்புகள்
பகுப்பு:2014 நிகழ்வுகள் பகுப்பு:கொள்ளை நோய்கள் பகுப்பு:லைபீரியா பகுப்பு:கினி பகுப்பு:சியெரா லியோன் பகுப்பு:மேற்கு ஆப்பிரிக்கா
குருவிக்கரம்பை சண்முகம்
குருவிக்கரம்பை சண்முகம் (Kuruvikkarambai Shanmugam; இறப்பு: 16 பெப்ரவரி 2006) தமிழ்த் திரைப்படப் பாடலாசிரியர் ஆவார். இவர் தஞ்சை மாவட்டம் பேராவூரணி வட்டம் குருவிக்கரம்பை என்கிற குக்கிராமத்தில் பிறந்தவர். சென்னை பச்சையப்பன் கல்லூரித் தமிழ்த் துறை தலைவராக இருந்தவர். இளம் வயதிலேயே இவருக்கு கவிதை எழுதும் ஆற்றல் கைக்கு வந்தது. பாரதிதாசன் மீது அளவு கடந்த பற்றுக் கொண்டிருந்த சண்முகம், அவரது மாணவர்களுள் ஒருவராக இருந்து கவிப்புலமையை மேம்படுத்தினார்.
மறைவு
இவர் 2006 ஆம் ஆண்டு பெப்ரவரி 16 ஆம் நாளன்று தனது 64-வது அகவையில் சென்னையில் உள்ள தனியார் மருத்துவமனையில் காலமானார்.
மேற்கோள்கள்
பகுப்பு:திரைப்படப் பாடலாசிரியர்கள் பகுப்பு:தமிழகக் கவிஞர்கள் பகுப்பு:தமிழ் பாடலாசிரியர்கள் பகுப்பு:தமிழகப் பாடலாசிரியர்கள் பகுப்பு:2006 இறப்புகள்
தில்லியின் தேசிய தலைநகர் பிரதேசத்தில் உள்ள நகரங்களின் பட்டியல்
தில்லியின் தேசிய தலைநகர் பிரதேசம் (National_Capital_Territory_of_Delhi) என்பது இந்தியாவின் ஒரு சிறப்பு ஒன்றியப் பிரதேசமாகும். மத்திய அரசு, தேர்ந்தெடுக்கப்பட்ட அரசாங்கம் மற்றும் மூன்று மாநகராட்சிகளால் கூட்டாக இது நிர்வகிக்கப்படுகிறது. தில்லியின் பெருநகரம் மற்றும் தில்லியின் தேசிய தலைநகர் பிரதேசம் ஆகியவை ஒருங்கிணைந்தவையாக கருதப்படுகின்றன. பெரும்பாலான நடைமுறை நோக்கங்களுக்காக அவை ஒரே நிறுவனமாகக் கருதப்படுகின்றன.
இந்தியாவின் மக்கள்தொகை கணக்கெடுப்பின்படி பிரதேசத்தின் கீழ் அங்கீகரிக்கப்பட்ட நகரங்களின் பட்டியல் பின்வருமாறு. ஆதாரம்:
மேற்கோள்கள்
பகுப்பு:தில்லி
குரு சிஷ்யன் (2010 திரைப்படம்)
குரு சிஷ்யன் (Guru Sishyan) என்பது 2010 ஆண்டில் சக்தி சிதம்பரத்தின் இயக்கத்தில் வெளியான ஒரு இந்தியத் தமிழ்த் திரைப்படமாகும். சத்யராஜ், சுந்தர் சி. ஆகியோர் முக்கிய கதாபாத்திரங்களில் நடித்த இத்திரைப்படத்திற்கு தீனா இசையமைத்திருந்தார். இப்படம் குரு சிஷ்யுலு என்ற பெயரில் தெலுங்கில் மொழிமாற்றம் செய்யப்பட்டது.
வெளி இணைப்புகள்
பகுப்பு:2010 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சத்யராஜ் நடித்த திரைப்படங்கள் பகுப்பு:சந்தானம் நடித்த திரைப்படங்கள்
சல்லி கிராம அலுவலர் பிரிவு
242A இலக்கம் உடைய சல்லி கிராம அலுவலர் பிரிவு திருகோணமலை பிரதேச செயலாளர் பிரிவில் உள்ள ஓர் கீழ்நிலை நிர்வாகப் பிரிவு ஆகும். இங்கு 2005 ஆம் ஆண்டு மக்கள் தொகைக் கணக்கெடுப்பின்படி 800 குடும்பத்தைச் சேர்ந்த 2167 அங்கத்தவர்கள் வசித்து வருகின்றனர்.
இப்பகுதியில் சிறப்புமிக்க சல்லியம்மன் ஆலயம் அமைந்துள்ளது.
உசாத்துணைகள்
பகுப்பு:கிராம அலுவலர் பிரிவு (திருகோணமலை)
லியோபோல்டு மேன்டிக்
புனித லியோபோல்டு மேன்டிக் கப்புச்சின் சபையை சேர்ந்த கத்தோலிக்க அருட்பணியாளர் ஆவர். ஓப்புரவு திருவருட்சாதனத்தால் மக்களின் மனதில் நிலைத்தவர்.